jkorsvik/nowiki_second_scrape_merged huggingface dataset:
Aud Grundvik

Aud Grundvik (født i Drammen) er en norsk handikappidrettsutøver som har deltatt i to paralympiske vinterleker for Norge. Hun har vunnet to sølvmedaljer fra disse lekene, begge i stafett i langrenn. 


== Meritter ==
Paralympiske vinterleker 1976
Sølv i langrenn, 3 x 5 km stafett (sammen Reidun Laengen og Aud Berntsen)
Paralympiske vinterleker 1980
Sølv i langrenn, 4 x 5 km stafett (sammen Aud Jensen, Aud Berntsen og Kari Heggum)


== Eksterne lenker ==
(en) Aud Grundvik – Paralympic.org 
NFIF – oversikt over norske medaljevinnere i Paralympics
Aud Berntsen

Aud Berntsen er en tidligere norsk handikappidrettsutøver som har deltatt i to paralympiske vinterleker for Norge. Hun har vunnet til sammen fire sølvmedaljer fra disse lekene, alle i langrenn. Berntsen er blind.


== Meritter ==
Paralympiske vinterleker 1976
Sølv i langrenn, 3 x 5 km stafett (sammen Reidun Laengen og Aud Grundvik)
Paralympiske vinterleker 1980
Sølv i langrenn, 5 km
Sølv i langrenn, 10 km
Sølv i langrenn, 4 x 5 km stafett (sammen Aud Jensen, Aud Grundvik og Kari Heggum)


== Eksterne lenker ==
(en) Aud Berntsen – Paralympic.org 
NFIF – oversikt over norske medaljevinnere i Paralympics
Anni-Kristiina Juuso

Anni-Kristiina Juuso (nordsamisk Ánne Risten Juuso) født 4. mai 1979 i Ivalo i  Finland, er en finsk-samisk skuespiller og programleder. I 2008 hadde Juuso hovedrollen i filmen Kautokeino-opprøret av Nils Gaup. For denne innsatsen ble hun belønnet med Amandaprisen for beste kvinnelige hovedrolle.I 2010 ble Juuso ansatt som programleder i nyhetsprogrammet Ođđasat.


== Filmografi ==
2002: Kukuška (Кукушка) 
2008: Kautokeino-opprøret


== Referanser ==


== Eksterne lenker ==
(en) Anni-Kristiina Juuso på Internet Movie Database 
(en) Anni-Kristiina Juuso hos The Movie Database 
(en) Anni-Kristiina Juuso hos The Movie Database
Geir Vegard Ålien

Geir Vegard Ålien (født 6. mai 1961) er en norsk handikappidrettsutøver som har deltatt i to paralympiske leker for Norge. Han har vunnet til sammen fire medaljer i disse lekene, tre i langrenn og en i svømming. 
I 2001 bestod han, som den første blinde i verden, alle syv modulene i Datakortet.


== Meritter ==
Paralympiske sommerleker 1976
Sølv svømming 100 m bryst
Paralympiske vinterleker 1980
Gull i langrenn, 10 km
Bronse i langrenn, 20 km
Gull i langrenn 4 x 10 km stafett (sammen Terje Løvås, Hans Anton Ålien og Morten Langerød)


== Referanser ==


== Eksterne lenker ==
(en) Geir Vegard Ålien – Paralympic.org 
(en) Geir Vegard Ålien – Paralympic.org 
NFIF – oversikt over norske medaljevinnere i Paralympics
Spaltefrukt

Spaltefrukt (schizocarp) deler seg når den modnes slik at hver del av frukten inneholder ett frø. Disse delfruktene spres så hver for seg. Som regel deler en spaltefrukt seg langs med fruktbladene. Ofte er spaltefrukter dannet fra mange fruktblader og de er gjerne tørre frukter.
Planter med en slik type frukt er f.eks: Kattostslekten – Malva og mange medlemmer av skjermplantefamilien – Apiaceae
Eksempler på planter som har spaltefrukt:

Kattost
Lønn
Dill
Fenikkel
Anis
Selleri
Gulrot
Luo Ronghuan

Luo Ronghuan (forenklet kinesisk: 罗荣桓; tradisjonell kinesisk: 羅榮桓; pinyin: Luó Rónghuán; Wade-Giles: Lo Jung-huan, født 26. november 1902 i Hengshan i Hunan i Kina, død 16. desember 1963 i Beijing) var en kinesisk kommunistleder og offiser.


== Liv og virke ==


=== Bakgrunn ===
Luo ble født i en landsby i fylket Hengshan i Hunan-provinsen i 1902. Som 17-åring begynte han på Xiejun meddelskole i Changsha. Fem år etter begynte han på Qingdao privatkollegium (som inngår det som i dag er Shandonguniversitetet), og fullførte der en forberedende kurs i kommersiell industri i 1926.


=== Kommunist, militær ===
Han ble med i Kinas kommunistiske ungdomsliga i april 1927 og det kinesiske kommunistparti senere det året. Han tjente som sikkerhetssjef under den lange marsjen.
Etter andre verdenskrig tjente Luo som Lin Biaos politiske kommissær i Mandsjuria under den kinesiske borgerkrigen. Luos rolle i den kommunistiske seieren i Mandsjuria, og dermed i hele Fastlands-Kina, bar mye større enn han først fikk æren for, og kanskje til og med større enn Lin Biaos rolle. Dette var særlig på grunn av at Luo, i motsetning til Lin, klarte å få folket og soldatene over til kommunismen, og dermed tilrettelegge et solid politisk grunnlag. Luo klarte å stopp forfølgelsen av soldatene med en høytstående familiebakgrunn, og beholdt derfor folkets støtte. Langt færre kommunister deserterte i Mandsjuria (60 000) i forhold til andre kommunistkontrollerte områder (for eksempel Shandong, hvor over 300.000 deserterte, selv om kommuniststyrken var mindre).


=== Folkerepublikken Kina ===
Etter Folkerepublikken Kina ble opprettet i 1949, ble Luo stabssjef for Folkets frigjøringshær. Han ble så landets riksadvokat.
I 1955 ble han utnevnt til marskalk. Luo var også et medlem av den sjuende sentralkomitéen til det kinesiske kommunistpartiet og av partiets åttende politbyrå.


== Referanser ==


== Litteratur ==
Yuwu Song: Biographical Dictionary of the People's Republic of China. Jefferson: McFarland & Company, 2012, s. 224. ISBN 978-0-7864-3582-1.
China at War: An Encyclopedia. edited by Xiaobing Li. Santa Barbara: ABC-CLIO, 2012. ISBN 978-1-59884-415-3.
Terje Løvås

Terje Løvaas (født 15. desember 1957) fra Konnerud i Drammen er en norsk handikappidrettsutøver (blind) som har deltatt i fire paralympiske vinterleker og fire sommerleker for Norge. Han har vunnet til sammen atten medaljer, hvorav ti gullmedaljer, i disse lekene. Han har dessuten vunnet gull på 5000 m i VM og gull på 1500 m i EM for synshemmede. Terje Løvaas er utdannet fysioterapeut og han representerer Sturla IF.


== Meritter ==
Paralympiske vinterleker 1980 Geilo
Gull i langrenn, 20 km
Gull i langrenn 4 x 10 km stafett (sammen Geir Vegard Ålien, Hans Anton Ålien og Morten Langerød)
Sølv i langernn, 10 km
Paralympiske vinterleker 1984 Innsbruck
Gull i langrenn, 20 km
Gull i langrenn, 10 km
Gull i langrenn, 4 x 10 km stafett (sammen Olai Myklebust, Gorm Borgersen og Hans Anton Ålien)
Paralympiske vinterleker 1988 Seefeld
Sølv i langrenn, 15 km
Sølv i langrenn, 30 km
Gull i langrenn 4 x 10 km stafett
Paralympiske vinterleker 1994 Lillehammer
Gull i langrenn, 5 km klassisk
Gull i langrenn, 10 km fristil
Gull i langrenn, 20 km klassisk
Gull i langrenn 4 x 5 km stafett
Paralympiske sommerleker 1984 New York
Bronse i friidrett, 5000 m
Paralympiske sommerleker 1988 Seoul
Sølv i friidrett, 1500 m
Bronse i friidrett, 5000 m
Paralympiske sommerleker 1992 Barcelona
Sølv i friidrett, 1500 m
Bronse i friidrett, 5000 m
Handikapp-VM på ski Sveits 1982
Sølv 10 km
Sølv 20 km
Gull 4 x 10 km stafett
VM i friidrett for synshemmede 1986 Göteborg
Gull 5000 m
EM i friidrett for synshemmede 1987 Moskva
Bronse 5000 m
EM i friidrett for synshemmede 1989 Zürich
Sølv 1500 m
Bronse 5000 m
VM i friidrett for synshemmede 1990 Assen
Sølv 1500 m
Bronse 5000 m
EM i friidrett for synshemmede 1995 Valencia
Gull 1500 m
Sølv 5000 m


== Utmerkelser ==
Erling Stordahls Ærespris 1998


== Referanser ==


== Eksterne lenker ==
(en) Terje Løvås – Paralympic.org 
NFIF – oversikt over norske medaljevinnere i Paralympics
All-Time Paralympic Games Multi-Medallists By Country - Athletics Arkivert 27. november 2018 hos Wayback Machine., IPC
All-Time Paralympic Winter Games Multi-Medallists By Country Arkivert 27. november 2018 hos Wayback Machine., IPC
KFUM Stavanger Volleyball

KFUM Stavanger Volleyball (stiftet i 1975) er en volleyballklubb som har sitt hovedsete i Ynglingen i Stavanger. Klubben benytter Ynglingehallen som hjemmearena. Da Ynglingehallen ble ferdig i 1999 førte dette til en dobling av antall medlemmer i klubben.
KFUM Stavanger er hovedarrangør av Vestcup, som er en av Norges største innendørs volleyballturneringer.


== Historikk ==
I 2002/03-sesongen vant klubbens A-lag for kvinner 1. divisjon, og rykket dermed opp i Eliteserien. I 2004/05-sesongen hadde klubben 14 aktive lag.


== Eksterne lenker ==
Offisielt nettsted
Sondre Sørtveit

Sondre Gjerdevik Sørtveit (født 15. august 1988 i Bergen) er en norsk syklist. Han startet landeveiskarrieren sin i Team Sparebanken Vest i 2007. I Ringerike Grand Prix 2009 vant han den fjerde etappen. Dette var hans første UCI-seier.
Etter 2014-sesongen valgte han å gå over til terrengsykling.


== Meritter ==


== Referanser ==


== Eksterne lenker ==
(en) Sondre Gjerdevik Sørtveit – ProCyclingStats 
(en) Sondre Gjerdevik Sørtveit – Cycling Archives 
(en) Sondre Gjerdevik Sørtveit – Cycling Quotient
Jógvan I. Olsen

Jógvan Ingvard Olsen (født 8. juli 1930 på Toftir) er en tidligere, færøysk fiskebåtreder og politiker (Sb.).
Han var innvalgt på Lagtinget fra Eysturoy fra 1970 til 1998. Han var minister for fiskeri- og energisaker i Jógvan Sundsteins andre regjering fra 1989 til 1991, medlem av Lagtingets delegasjon til Nordisk råd fra 1991 til 1993 og Lagtingets formann fra juli til september 1994 og fra 1995 til 1998. Prinsippet om parlamentarisme ble lovfestet i 1995. Olsen har også vært formann i kommunestyret/borgermester i Nes kommuna.Han var sauebonde og fisker før han ble skipper i 1958 og fiskebåtreder i 1968.Han er sønn av Jens Christian Olsen og halvbror av Alfred Olsen, som begge var lagtingsmenn. Han er far til Anfinn Olsen, som etter bankkrisen slo seg opp som en av Færøyenes største fiskebåtredere.Jógvan I. Olsen ble utnevnt til ridder av Dannebrogordenen i 1990.


== Referanser ==
Dialga

Dialga (ディアルガ) er en legendarisk pokémon.


== Info ==
Dialga er nummer 483 i national pokedex. 
Dialga er et intetkjønn.
Dialga er typene Dragon og Steel.
Dialga er tilgjengelig som vill pokémon i Pokémon Diamond, Pokémon Platinum og Pokémon Mystery Dungeon: Explorers of Time og Explorers of Darkness. Dersom en har en Arceus fra spesielle utdelinger kan en også få skapt en Dialga i Pokémon HeartGold og SoulSilver.
Dialga sin Pokedex Entry sier at den har skapt og kontrollerer tiden.
Den finnes i Temporal Tower i filmen, The rise of Darkrai og på toppen av Spear Pillar i spillene. Dialgia er mester over tid, og signaturangrepet dens heter Roar Of Time.
I Pokémon Platinum fremkaller Cyrus, lederen av Team Galactic, Dialga og Palkia ved å bruke Red Chain.


== Eksterne lenker ==
Dialga på Pokémon Wiki
Martin Johansen

Martin Johansen (født 20. februar 1893 på Strømsø i Drammen, død 6. desember 1989 i Drammen) var en norsk landslagsspiller i fotball. Han spilte for Viking/Bragerøen og Drammens Idrettsforening inntil han i 1914 meldte overgang til Drafn, der han spilte toppfotball frem til 1929. Johansen fikk en andreplass i norgesmesterskapet i 1927. Han spilte høyreback, samt centerhalf. Han drev dessuten med idrettene bandy og bryting.Johansens første landskamp i fotball var i 1923 mot Danmark. Han fikk totalt 16 landskamper, hvorav 3 som kaptein. Han dannet ofte backpar sammen med Thaulow Goberg, og var blant annet med og slo Frankrike 2–0 i Paris i 1923.Johansen var som alle norske idrettsutøvere på den tiden amatør, og måtte forsørge seg med annet arbeid. Han var drosjesjåfør, hvilket ikke var lukrativt, og han jobbet derfor to år på Syd-Georgia.Martin Johansen fikk Drafns hederstegn i 1919, ble ridder av Drafns Orden i 1920 og æresmedlem i 1950.


== Referanser ==


== Eksterne lenker ==
(en) Martin Johansen – Transfermarkt 
(en) Martin Johansen – WorldFootball.net 
(en) Martin Johansen – EU-Football.info 
(no) Martin Johansen – Norges Fotballforbund
Hans Anton Ålien

Hans Anton Ålien (født 21. september 1958) er en norsk handikappidrettsutøver, opprinnelig fra Eggedal i Sigdal Kommune, som har deltatt i tre paralympiske vinterleker og to sommerleker for Norge. Han har vunnet til sammen syv gullmedaljer fra disse lekene.


== Meritter ==
Paralympiske vinterleker 1980
Gull i langrenn, 20 km
Gull i langrenn 4 x 10 km stafett (sammen Geir Vegard Ålien, Terje Løvås og Morten Langerød)
Bronse i langrenn, 10 km
Paralympiske vinterleker 1984
Gull i langrenn, 20 km
Gull i langrenn, 10 km
Gull i langrenn, stafett (sammen Olai Myklebust, Gorm Borgersen og Terje Løvås)
Paralympiske vinterleker 1988
Gull i langrenn, 15 km
Gull i langrenn, 4 x 10 km stafett (sammen Terje Løvås, Åsmund Tveit og Arild Hovslien)
Sølv i langrenn, 30 km
Paralympiske sommerleker 1980
Bronse i friidrett, 1500 m
Paralympiske sommerleker 1984
Bronse i svømming, 100 m bryst


== Eksterne lenker ==
(en) Hans Anton Ålien – Paralympic.org 
(en) Hans Anton Ålien – Olympedia 
NFIF – oversikt over norske medaljevinnere i Paralympics
Kari Aronsen

Kari Elisabeth Aronsen (født 30. september 1947 i Halden) er en tidligere norsk handikappidrettutøver som i 1980 deltok i de Paralympiske vinterleker på Geilo. Hun vant her tre gullmedaljer i ispigging. I 1968 deltok hun i svømming i OL for handikappede i Israel. Hun har også tre VM-gull og 16 NM-gull.Hun var på 1980-tallet aktiv utøver i rullestoldans.


== Meritter ==
Paralympiske vinterleker 1980
Gull i ispigging, 100 m
Gull i ispigging, 500 m
Gull i ispigging, 800 m


== Referanser ==


== Litteratur ==
Rakeng, Oddvar (1968). «Kari Aronsen (sidene 7–22)». Ung kvartett. Trondheim: Rune forlag. s. 77 sider.  [Tilgang for norske IP-adresser]


== Eksterne lenker ==
(en) Kari Aronsen – Paralympic.org 
NIF – Norske medaljefordelinger i Paralympics (PDF)
Det norske hus

Det Norske Hus var et politisk slagord brukt av Thorbjørn Jaglands regjering om målene for regjeringens politikk frem mot årtusenskiftet. I regjeringens tiltredelseserklæring fra 1996 het det:

Grunnmuren i Det Norske Hus er den samlede verdiskapningen innenfor et økologisk bærekraftig samfunn. De fire søylene som bærer huset er:
Nærings- og arbeidslivspolitikk.
Velferdspolitikk.
Kultur-, forsknings- og utdanningspolitikk.
Utenriks- og sikkerhetspolitikk.


== Referanser ==
Ståle Brandsrud

Ståle Brandsrud, født 26. mars 1965 i Drammen, er en norsk fotballtrener og tidligere fotball- og bandyspiller. I fotball spilte han for Drafn (459 kamper, 574 mål), Vålerenga (6 kamper) og Strømsgodset (18 kamper, 5 mål).
Brandsrud er tidenes målscorer i norsk fotball med 574 mål på 459 kamper, det vil si et snitt på 1,25 scoringer pr fotballkamp på A-lagsnivå. 11 sesonger i serien i 2. og 3. divisjon ga et snitt på 38 seriescoringer per sesong. Flest mål på en sesong maktet han i 1991 da han lagde 73 mål.
I bandy spilte han senterhalf i 460 A-kamper for Drafn og to landskamper for Norge. Han fikk ett Norgesmesterskap (1991) og tre seriemesterskap (1986, 1989 og 1991).
Som fotballtrener har han hatt ansvaret for følgende klubber: Drafn, Birkebeineren, Strømsgodset (assistenttrener 2005) og trener i utviklingsavdelingen 2001,2015,2016,2017..., Konnerud, Jevnaker, Holmestrand, Ørn-Horten samt Mjøndalens juniorer og rekrutter. Fra juni til desember 2013 var han trener for FK Tønsberg.


== Referanser ==


== Eksterne lenker ==
Spillerprofil Strømsgodset.
Alliansen av liberale og demokrater for Europa

Alliansen av Liberale og Demokrater for Europa (ALDE; engelsk: Alliance of Liberals and Democrats for Europe, ALDE; fransk: Alliance des Démocrates et des Libéraux pour l'Europe, ADLE) var en politisk gruppe i Europaparlamentet, bestående av to europeiske partier, henholdsvis det liberale ELDR og det sentrumsorienterte EDP. Gruppen ble etter valget i 2019 erstattet med gruppen kalt Renew Europe.
Denne gruppen var inntil 2019 med sine 85 mandater, den tredje største i Europaparlamentet, etter EPP-ED (de konservative og kristendemokratene) og PES (sosialdemokratene). ALDE utøvde ofte langt større innflytelse enn hva stemmetallet skulle tilsi, fordi de ofte havnet i en vippeposisjon mellom de andre grupperingene.
Foruten Europaparlamentet hadde ALDE også politiske grupperinger i Regionkomitéen, Europarådets parlamentarikerforsamling og NATO-parlamentet.


== Europaparlamentet ==
Antallet medlemmer av Europaparlamentet kan i perioder komme under det bestemte maksimum. Dersom et medlem av parlamentet fratrer, blir ekskludert eller dør, blir hun eller han erstattet i henhold til nasjonale regler.


=== Bureau (2009-2014) ===
Byrået er det øverste beslutningstagene organet i ALDE-gruppen og består av lederne for de nasjonale delegasjonene.


== Presidentskapet (2009-2014) ==
Presidentskapet består av en president og 7 visepresidenter. Disse møtes en gang i måneden for å planlegge aktiviteter og forberede saker.
Guy Verhofstadt, president, Belgia
Sarah Ludford, visepresident, Storbritannia
Marielle de Sarnez, Frankrike
Fiona Hall, Storbritannia
Anneli Jäätteenmäki, Finland
Alexander Graf Lambsdorf, Tyskland
Antonyia Parvanova, Bulgaria
Niccolò Rinaldi, Italia
Adina-loana Vǎlean, Romania
Alexander Beels, generalsekretær


== Referanser ==


== Eksterne lenker ==
Offisielt nettsted
Akene

Akene (Achene) er en liten nøttefrukt. Altså en liten tørr frukt som ikke åpner seg og som spres sammen med frøet. Som regel er det kun ett frø i frukten. Frukten kan være dannet fra ett eller to fruktblad. Ett fruktblad er vanlig i soleiefamilien (Ranunculaceae) og rosefamilien (Rosaceae) mens to fruktblader er vanlig i kurvplantefamilien (Asteraceae).
Planter med en slik type frukt er f.eks: jordbær – Fragaria vesca og løvetann – Taraxacum
Wrapping Paper

«Wrapping Paper» er en sang skrevet av Jack Bruce og Peter Ronald Brown, fremført av Cream og utgitt som single i 1966. Den ble inkludert på The Very Best of Cream. Den er ganske tydelig i stilen sin, et sakte jazz-nummer i kontrast til harde bluesen på tidligere sanger som «N.S.U.» og pop-stilen til «I Feel Free».
Ginger Baker har fastslått at han og Eric Clapton mislikte sangen, og at Bruce og Brown «gikk bak ryggen deres» for å gi den ut som en singel. Sannferdigheten i denne uttalelsen er vanskelig å fastslå. I et intervju kalte Baker sangen for «the most appalling piece of shit I ever heard in my life» (norsk: «den mest frastøtende dritten jeg noensinne i mitt liv har hørt»)."


== Referanser ==
Skulpe

Skulpe er en frukttype dannet fra to fruktblader. Frukten er delt i to innvendig med en skillevegg. På denne skilleveggen sitter frøene. Denne frukttypen finnes kun i korsblomstfamilien og et par slekter i valmuefamilien. Som oftest spres frøene ved at skulpeveggene åpner seg og faller av. Dette kan man se har skjedd på bildet av judaspenger til høyre. Her sitter kun skilleveggen igjen på planten. Hos noen arter faller hele frukten av eller bryter av i ledd.

		
		
Eksempler på planter som har skulper: 

Judaspenger – Lunaria annua
Raps – Brassica napus.
Engkarse
Reddik
Gjetertaske
Kål
Sennep
Skjørbuksurt
Dagfiol


== Referanser ==
Polyctenidae

Polyctenidae er en familie av insekter som tilhører tegene, en gruppe av nebbmunner. Det er kjent 32 arter fordelt på fem slekter, ingen av dem forekommer i Europa.  Polyctenidae er parasitter som lever hele sitt liv på flaggermus, og utseendet er sterkt preget av det: De ligner andre flaggermus-parasitter. Gruppen ble først beskrevet som flaggermusfluer (Nycteribiidae), senere ble de plassert i ordene lus (Phthiraptera) før det endelig ble fastslått at de var teger, beslektet med veggdyr (Cimicidae).


== Utseende ==
Små, flate teger, kroppsformen er sterkt modifisert for at de skal kunne holde seg fast på flaggermusene. Hodet er stort og flatt, øyne mangler helt. Antennene består av fire ledd. Sugesnabelen består av fire ledd. Vinger mangler helt. Forbeina er ganske små, mellom- og bakbeina kraftige, føttene fire-leddete, det første leddet er svært kort. Hele kroppen har korte, kraftige børster. I likhet med lopper har de kammer av stive børster som hjelper til å forankre dem til vertsdyrets hår. Disse sitter på hodet, thorax og på bakkroppens første bukledd, av og til også på det andre antenneleddet.


== Levevis ==
Polyctenidae er ytre parasitter (ektoparasitter) på flaggermus og lever hele sitt liv på flaggermusene. Polyctenidae føder levende unger – dette er ganske uvanlig mellom teger, men vanlig blant insekter som lever som parasitter på virveldyr (for eksempel lusfluer og flaggermusfluer). Paringen er spesiell ved at hannen borer seg gjennom hunnens kroppsvegg inn til kjønnskjertlene (såkalt traumatisk inseminasjon), noe som også finnes hos andre Cimicomorpha. Utviklingen går gjennom tre nymfestadier, som er færre enn hos de fleste andre teger. Artene er ganske spesifikke: Hver art av Polyctenidae går gjerne på bare én flaggermus-art. Underfamilien Polycteninae angriper flaggermus i familiene Emballonuridae, Nycteridae og Megadermatidae, mens Hesperocteninae lever på familiene hesteskoneser (Rhinolophidae), Hipposideridae og bulldogflaggermus (Molossidae).


== Systematisk inndeling / europeiske arter ==
Et latinsk familienavn ender med ...idae, og et navn på en overfamilie på  ...oidea. 

Insekter (Insecta)
Vingede insekter (Pterygota)
Neoptera («nyvinger»)
orden Nebbmunner (Hemiptera)
underorden Teger (Heteroptera)
overfamilie Cimicomorpha
familie Polyctenidae
underfamilie Hesperocteninae
slekten Androctenes Jordan
slekten Hesperoctenes Kirkaldy
slekten Hypoctenes Jordan
underfamilie Polycteninae
slekten Eoctenes Kirkaldy
slekten Polyctenes Westwood


== Kilder ==
Australian Faunal Directory – Polyctenidae (2002) [1]


== Eksterne lenker ==
(en) Polyctenidae i Encyclopedia of Life 
(en) Polyctenidae i Global Biodiversity Information Facility 
(en) Polyctenidae hos ITIS 
(en) Polyctenidae hos NCBI 
(en) Kategori:Polyctenidae – bilder, video eller lyd på Wikimedia Commons 
Polyctenidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Bilde av Androctenes magnus: [2]
City Apartment Hotel

City Apartment Hotell (CAH) er et hotell i Bergen sentrum i økonomiklassen.
Hotellet er oppført i teglstein med skulpturer og ornamenter. Bygget er foreslått fredet av antikvariske myndigheter.
Bygget er tegnet av arkitekt Schak Bull (1858–1956) i 1897 for Konsul Jacob Kroepelien. Schak Bull var en av byens fremste arkitekter i sin tid og sammen med Jens Zetlitz M. Kielland utviklet han en stilart som kalles Bergensskole.
Skulpturen i inngangspartiet er laget av bildehoggeren Ingebrigt Vik (1867-1927). Vik er regnet som en av de store bildehoggerne innen norsk bildehoggerkunst. Han var en skarp konkurrent til den berømte Gustav Vigeland som skapte Vigelandsanlegget i Frognerparken i Oslo.
Niklái Petersen

Niklái Johan Petersen (født 12. september 1957 i Kollafjørður) er en færøysk skipper og politiker (Tj.).
Han har gått sjømannsskolen i Tórshavn og er skipper i fiskeflåten.Petersen var 1. vararepresentant til Lagtinget fra Norðurstreymoy 1998–2002 og 2004–2008 samt fast representant 2002–2004. I perioden som representant satt han i Lagtingets justiskomité. Han var formann i partiets velgerforening på Norðurstreymoy 2004–2008.


== Referanser ==
Øssur av Steinum

Øssur av Steinum (født 8. juni 1941 i Kollafjørður) er en færøysk lærer, klokker og politiker (Tj.).
Øssur av Steinum var medlem av kommunestyret i Kollafjørður 1975–1981 og 1985–1989. Han var formann/borgermester i kommunestyret 1975–1981. Han var varamann til Lagtinget fra Norðurstreymoy, og møtte fast i perioden 1984–1988, så lenge Jógvan Durhuus var medlem av regjeringen.Han vokste opp på den gamle amtslegegården på Heyggj i Kollafjørður, hvor faren var oppsitter. Etter eksamen ved Føroya Læraraskúli i 1964 var han folkeskolelærer i Gøta i et par år, deretter i Kollafjørður. I 1980 ble han bestyrer ved Færøyenes skole for elever med særskilte behov við Áir.Etter at han ble pensjonert fra skoleverket, ble han klokker i Kollafjarðar kirkja.


== Referanser ==
Villi Sørensen

Vilhelm Martin Sørensen (1923–1970) var en færøysk lærer, redaktør og sosialdemokratisk politiker (Jv.).
Han vokste opp på Viðareiði, hvor familien drev butikkhandel. Han var også til sjøs. Han gikk Føroya Læraraskúli fra 1950 til 1954 og arbeidet deretter som folkeskolelærer i Klaksvík. Han var samtidig redaktør for det sosialdemokratiske presseorganet Sosialurin fra 1950 til 1968.I november 1968 ble Villi Sørensen utnevnt til minister for fiskeri- og samferdselsspørsmål i Kristian Djurhuus’ tredje regjering. Sørensen døde brått nyttårsdagen i 1970.


== Referanser ==